Williams sijoittui 2006 neljänneksi Melbournen Kansainyhteisön kisoissa ja voitti Britannian mestaruuden. Göteborgin EM-kilpailuissa hän sai 400 metrin aitajuoksussa pronssia ajalla 49,12 ja juoksi toisen osuuden hopeaa saaneessa Britannian 4 × 400 metrin viestijoukkueessa. Berliinin MM-kilpailuissa 2009 hän karsiutui alkuerissä. Hän voitti Walesin-mestaruuden 2009 ja 2010. Hän saavutti 2010 hopeaa Barcelonan EM-kilpailuissa ennätyksellään 48,96 ja pronssia Delhin Kansainyhteisön kisoissa ajalla 49,19.